MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/9-4/2021.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2021. október 1-jén** 15,30 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Illés Béla,

Nagy Jánosné képviselő (3fő)

**Igazoltan távol:** Ördög Zoltán és Horváth Dániel képviselők

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

**Meghívott vendégek:** Lieszkovszky Károlyné Német Nemzetiségi Önkormányzat elnöke

Bagyomné Hollenbach Anett - Óvodavezető

**Glöckner Henrik** polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta.

**Napirendi javaslat:**

1. **Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (62. sz. előterjesztés)**

 Előterjesztő: Glöckner Henrik polgármester

1. **A Mórágyi Óvoda beszámolója a 2020/2021. nevelési évről (63.sz. előterjesztés)**

 Előterjesztő: Bagyomné Hollenbach Anett intézményvezető

1. **A Mórágyi Óvoda a 2021/2022 nevelési év munkatervének véleményezése (64. sz. előterjesztés)**

Előterjesztő: Glöckner Henrik polgármester

1. **A szociális célú tüzelőanyag támogatási ellátás helyi szabályairól szóló önkormányzati rendelet megalkotása (65. sz. előterjesztés)**

Előterjesztő: Filczinger Ágnes jegyző

1. **Döntés TETT támogatás felosztásának módosításáról (66. sz. előterjesztés)**

Előterjesztő: Glöckner Henrik polgármester

1. **Iskolai körzethatárok véleményezése (67. sz. előterjesztés)**

Előterjesztő: Glöckner Henrik polgármester

1. **Nem lakás céljáró szolgáló helyiségek bérletéről (68 .sz. előterjesztés )**

Előterjesztő: Glöckner Henrik polgármester

1. **Egyebek**

Előterjesztő: Glöckner Henrik polgármester

**Napirendi pontok tárgyalása:**

**1.Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (62. sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 3 *igen szavazattal, 0 nem szavazattal, 0 tartózkodással* a következő határozatokat hozta:

**141/2021.(X.1.) Képviselő-testületi határozat**

**a lejárt határidejű határozatokról szóló jelentés elfogadásáról**

Mórágy Község Önkormányzat Képviselő- testülete a **124-133/2021.(VII.16.) valamint a 134-140/2021.(IX.6.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

**2. A Mórágyi Óvoda beszámolója a 2020/2021. nevelési évről (63.sz. előterjesztés)**

Előterjesztő: Bagyomné Hollenbach Anett intézményvezető

Illés Béla képviselő elmondta, hogy szeretné megköszönni az óvoda beszámolóját, nagyon igényes munka, azonban szeretné felhívni a figyelmet az Óvoda és az Iskola kapcsolatára. Fontos, hogy a település intézményei között az együttműködés jól működjön, törekedjenek a vezetők és a dolgozók a gyerekek megtartására, sajnos a gyereklétszám mindkét intézményben évről évre csökken. A szomszédos településeken a vezetőknek kampányolni kellene a gyerekekért.

Bagyomné Hollenbach Anett óvodavezető elmondta, hogy az iskolával jó az óvoda kapcsolata, sok a közös program. A Covid miatt nem voltak olyan programlehetőségeik, amit együtt tudtak volna szervezni. Azonban már a nyáron megrendezett gyerek napra meghívták az iskolásokat, valamint az iskola által szervezett programokon az óvodások is részt vettek. A két intézmény kapcsolata a lehetőségekhez képest jó, véleménye szerint a gyermekek megtartása nem az óvodán múlik. A szomszédos településeken is vannak intézmények, nem gondolja, hogy a gyerekekért kampányolni kellene, mert minden településnek gondot okoz a gyereklétszám csökkenése.

**Horváth Dániel képviselő 15.50 perckor megérkezett.**

Glöckner Henrik polgármester elmondta, hogy az intézmények kapcsolata véleménye szerint jó. A vezetők mindent megtesznek a gyermekek megtartásáért. A településen volt példa családból kiemelésre, amely azzal is járt, hogy a gyerekek nem a helyi intézményben folytathatták a tanulmányaikat. Nem támogatja a családból való kiemelést, a családsegítő ilyen fajta intézkedéseit nem fogja támogatni, véleménye szerint egy rossz családban élni jobb, mint ha kiszakítják a gyerekeket a családból. Azonban azzal egyetért, hogy az intézmények fenntartása létkérdés. Intézmény bezárás a település hanyatlását okozza.

Bagyomné Hollenbach Anett óvodavezető elmondta, hogy szeretné megköszönni a képviselő testületnek, hogy az előző években lehetővé tette, hogy plusz egy dajka foglalkoztatásához hozzájárult. Jelenleg nincs olyan gyerek az óvodában, aki kettő vagy három főnek számít a besorolása alapján, valamint a gyereklétszám csökkenése is már nem tette szükségessé a második dajka foglalkoztatását. Szeretné tájékoztatni a képviselő-testület tagjait arról, hogy jelenleg az állományban lévő határozatlan idejű szerződéssel alkalmazott óvónő GYES-en van, helyettesítésére határozott idejű szerződéssel Dömötörné Horváth Mária került.

Glöckner Henrik polgármester megköszönte az óvónőnek a beszámolót. Az írásbeli előterjesztéshez nem kívánt további kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**142/2021.(X.1.) Képviselő-testületi határozat**

**a Mórágyi Óvoda beszámolójának elfogadásáról**

Mórágyi Község Önkormányzat Képviselő-testülete a Mórágyi Óvoda beszámolóját a 2020/2021. nevelési évről megtárgyalta, és azt elfogadja.

Felelős: Filczinger Ágnes jegyző

Határidő: azonnal

Határozattal értesítve: Mórágyi Óvoda intézményvezetője

**3. A Mórágyi Óvoda 2021/2022 nevelési évre vonatkozó munkatervének véleményezése (64. sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatokat hozta:

**143/2021.(X.1.) Képviselő-testületi határozata**

**a Mórágyi Óvoda 2021/2022 nevelési évre vonatkozó munkatervének véleményezéséről**

Mórágy Község Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (1) bekezdésében biztosított jogkörében eljárva egyetért, és elfogadja a Mórágyi Óvoda 2021/22-es nevelési évre vonatkozó munkatervét a határozat 1. melléklete szerint.

Felelős: Filczinger Ágnes jegyző

Határidő: azonnal

**4.A szociális célú tüzelőanyag támogatási ellátás helyi szabályairól szóló önkormányzati rendelet tervezet elfogadásáról (65.sz. előterjesztés)**

Előterjesztő: Filczinger Ágnes jegyző

 (írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat képviselő testülete *4 igen szavazattal*, *0 nem szavazattal, 0 tartózkodással* a következő rendeletet alkotta:

**Mórágy Község Önkormányzat Képviselő-testületének**

**6/2021. (X.4.) önkormányzati rendelete**

**a szociális célú tüzelőanyag támogatási ellátás helyi szabályairól**

(A rendelet a jegyzőkönyvhöz mellékelve)

**5. Döntés TETT támogatás felosztásának módosításáról (66. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatokat hozta:

**144/2021.(X.1.) Képviselő-testületi határozata**

**a TETT támogatás felosztásának módosításáról**

Mórágy Község Önkormányzat Képviselő-testülete úgy határozott, hogy a TETT támogatás 2021. évi módosított felosztását az alábbiak szerint hagyja jóvá:

1.) Működési célú támogatás: 64.981.078,- Ft

2.) Felhalmozási célú támogatás: 15.843.922,- Ft

**Mindösszesen : 80.825.000,- Ft**

A Képviselő-testület ezzel egyidejűleg a 84/2021.(IV.26.) számú határozatát hatályon kívül helyezi.

Határidő: azonnal

Felelős: Glöckner Henrik polgármester

Határozattal értesítve: TETT munkaszervezete

Bonyhádi Közös Önkormányzati Hivatal Bátaapáti Kirendeltség gazdálkodási ügyintézője

**6. Iskolai körzethatárok véleményezése (67. sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatokat hozta:

**145/2021.(X.1.) Képviselő-testületi határozata**

**Iskolai körzethatárok véleményezése**

1. Mórágy Község Önkormányzat Képviselő-testülete a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján a kötelező felvételt biztosító ***Mórágyi Általános Iskola (OM 036 306)*** felvételi körzeteivel egyetért.
2. Mórágy Község Önkormányzat Képviselő-testülete a ***Tolna Megyei Pedagógiai Szakszolgál*at** működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Határidő: 2021. október 15.

Felelős: Glöckner Henrik polgármester

 Simondi Zoltánné igazgatási előadó – a határozat, megküldéséért

**7.Nem lakás céljára szolgáló helyiségek bérletéről (68..sz előterjesztés )**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatokat hozta:

**146/2021.(X.1.) Képviselő-testületi határozata**

**a nem lakás céljáró szolgáló helyiségek bérletéről**

Mórágy Község Önkormányzat Képviselő-testülete a nem lakás céljára szolgáló helyiségek bérleti díjait 2021. október 15. napjától a következőképpen határozta meg.

***Művelődési Ház*** használatáért az alábbi díjakat határozza meg:

Egyéb rendezvény esetén :

Nagyterem: 15.000,-Ft.-/alkalom *( Áfa mentes)*

***Gránit Közösségi Ház*** használatáért az alábbi díjakat határozza meg:

terem + konyha : 15.000,- Ft. / alkalom *(Áfa mentes)*

*a mórágyi* civil szervezetek rendezvényei : térítési díjmentesek

***Gránit Fogadó használatáért* az alábbi díjakat határozza meg:**

Tárgyalóterem: 15.000,- Ft/ alkalommal *(Áfa mentes)*

Étkező és konyha használata önálló rendezvény esetén 15.000,- Ft / nap *(ÁFA mentes)*

**Szoba árak:**

1.és 9.-es szoba: ha 2 fő veszi igénybe 5.000,- Ft/fő/éjszaka *(ÁFA-val)*

 ha 1 fő veszi igénybe 7.000,- Ft/fő/éjszaka *(ÁFA-val)*

6. szoba: 4.000,- Ft / fő/éjszaka *(ÁFA-val)*

2,3,4,5,7,8 szoba: ha 2 fő veszi igénybe 4.000,- Ft/fő/éjszaka *(ÁFA-val)*

 ha 1 fő veszi igénybe 6.000,- Ft/fő/éjszaka *(ÁFA-val)*

0-5 éves korú gyermek részére a szállás ingyenes

6-14 éves korú gyermek részére a szállás 1.000,- Ft/fő/éjszaka *(ÁFA-val)*

*A szállóvendégek részére a konyha és étkező használata térítési díj mentes.*

*Önálló rendezvény megtartásánál a konyha és étkező használat akkor térítési díj mentes, ha három szoba foglalása is történik.*

Gránit Fogadó Masszázshelyiség: 15.000,- Ft/hó *(ÁFA mentes)*

A Képviselő-testület a nem lakás céljára szolgáló helyiségek bérleti díjának megállapításáról szóló 60/2017.(V.8.) képviselő-testületi határozatát hatályon kívül helyezi.

Határidő: azonnal

Felelős: Glöckner Henrik polgármester

Határozatról értesül: Közös Önkormányzati Hivatal gazdálkodási előadója

Lakosság (hirdetmény útján)

**8.Egyebek**

**A Cikói Hulladékgazdálkodási Társulás megállapodás módosítása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a Cikói Hulladékgazdálkodási Társulás tagönkormányzatainak taglétszáma megváltozott. Kérte a képviselőket, hogy a társulási megállapodás módosítását fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról.

*……../2021.(X.1.) Képviselő-testületi határozata*

*a Cikó Hulladékgazdálkodási Társulási megállapodás módosításáról*

*A Mórágy Község Önkormányzat Képviselő-testülete úgy határozott, hogy a Cikó Hulladékgazdálkodási Társulási megállapodás módosítását megtárgyalta, és azt elfogadja.*

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatokat hozta:

**147/2021.(X.1.) Képviselő-testületi határozata**

**a Cikó Hulladékgazdálkodási Társulási megállapodás módosításáról**

A Mórágy Község Önkormányzat Képviselő-testülete úgy határozott, hogy a Cikói Hulladékgazdálkodási Társulási megállapodás módosítását megtárgyalta, és azt elfogadja.

Határidő: azonnal

Felelős: Glöckner Henrik polgármester

Határozatról értesül: Szekszárd Megyei Jogú Város Polgármesteri Hivatala

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 16.20 órakor bezárja.

Kmft.

**Glöckner Henrik Filczinger Ágnes**

 polgármester jegyző